ইলোরা বলেন, 'বঙ্গবন্ধুর ছবি দিয়ে আমার শিল্পকর্মের হাতেখড়ি। পারিবারিকভাবে আওয়ামী লীগের রাজনীতির সঙ্গে যুক্ত থাকার কারণে বঙ্গবন্ধু ও তার কন্যা প্রধানমন্ত্রী শেখ হাসিনাকে নিয়ে চিত্রকর্মের পাশাপাশি ভাষা আন্দোলন, রায়েরবাজারের বধ্যভূমি, ভারতের সাবেক প্রধানমন্ত্রী ইন্দিরা গান্ধী, বিশ্বকবি রবীন্দ্রনাথ ঠাকুর, জাতীয় কবি কাজী নজরুল ইসলামের ছবি আঁকার মধ্য দিয়ে তিনি তার স্বপ্নের যাত্রা শুরু করে ছিলেন। ইলোরা বলেন, 'আমি চারুকলার ছাত্রী নই। যে ছবিগুলো আঁকছি তা আমার শখ আর সাধনা দিয়েই সম্ভব হয়েছে। এ পর্যন্ত ৪০টির বেশি ছবি আঁকার কাজ শেষ করেছি। কিন্তু সহযোগিতার অভাবে আমি তা প্রদর্শন করতে পারছি না। কেউ কেউ আমার ছবির প্রদর্শনীর সহযোগিতার আশ্বাস দিলেও তা আলোর মুখ দেখেনি। কবে পাবেন সেই সহযোগিতা তারই অপেক্ষায় আছেন। বর্তমানে তিনি '৭৫-এর ১৫ আগস্টের সব শহীদের ছবি আঁকার কাজ করছেন বলে জানিয়েছেন।